Muchidzidzo fundoyetsimba, rupambuko rwechiedza (refraction of light in English) rwunotaura kubhendeswa nokushandurwa rudzivo kunoita masaisai kana achipfuura muhwendedzo (medium) hwakasiyana. Panoshanduka hwendedzo, muchacha wesaisai unoshanduka asi hwiriro hwemasaisai haushanduke. rupambuko rwechiedza runoonekwa kana masaisai achisvika pahwendedzo negonyo risiri 90o kana 0o. rupambuko rwechiedza runonyanya kuonekwa pamasaisai echiedza, asi runoitikawo kana masaisai emuriro achipfuura muhwendedzo hwakasiyana. rupambuko runoitika kana masaisai emvura achipfuura mumvura yakadzika zvakasiyana. Chiitiko chekukombamiswa kana kutsaudzwa kwechiedza pakati pehwendedzo huviri chinotsanangurwa nemutemo waSnell unonyorwa sezvinotevera:

Hukukutu (hardness in English) zvinoreva kuti chinhu chakasimba zvokuti hachimarike zviri nyore. Diamond inozivikanwa nokuva nehukukutu zvokuti hakuna chimwe chinokwanisa kuimara. Nokudaro diamond inoshandoswa pama drill anoshandiswa kucheka dombo pasi pemugodhi.

Nyakabau. Izwi rokuti kubaukira (Be quick) rinoreva kuita nokukasira. Kune nyaudzosingwi inoti bau (Acting quickly).Muenzaniso: Aifamba achibaukira: he walked quickly.

Nyaya yevhu kana kuti yeminda yakatanga kare pakauya varungu muno kuma 1890. Varungu vakanga vauya muZimbabwe vachitsvaga goridhe, asi pavakazoona kuti goridhe rakanga risingangowanikwe pese-pese sezvavaifunga, vakabva vatanga kuita chipata-pata kutora nzvimbo dzekurima nekuchengetera mombe. Kambani yeBSA yakaita kuti zvive nyore kuti varungu vawane minda, uye haina kumboita han’ya nekodzero dzevanhu vatema vakanga vari varidzi venzvimbo dzaitorwa idzi.

Barara (ideophone of spreading widely e.g. in open plain; extending over a wide area). Apa zvichireva kuita fararira munzvimbo yakakura. Mune dzimwe nhambo, nokumwe kutaura tingati kutekeshera.

Shoko rokuti sakuwana, nyakuvamba (founder in English) rinoreva mumhu akavamba: chirongwa; sangano; bandiko; boka revanhu; kambani; Kereke nemamwewo mapoka anounganidza vanhu.

Kamba (tortoise) imhuka yemusango inokambaira ine makwati akavhara muviri wayo. Kamba inokwanisa kudzosera musoro wayo, maoko nemakumbo kupinda mumakwati ayo. Kune kamba dzinogara pavhu koita kamba dzinogara mumvura. Kamba iri pamupanda wemhuka dzinokambaira.

Kutsvoda (Kissing) chiratidzo cherudo chinoitwa nevanodanana vangava murume nemukadzi vakaroorana, mukomana nemusikana vanodanana, kana mubereki anotsvoda mwana wake.

Kana chiri chingwa chiri kutengwa panenge pave kutaurwa kuti chakakura sei, chichena here kana kuti chebhurauni, uye chegorosi rakatsetswa here kana kuti risina.

Mazwi anoti Nyere yaGalvani ari kushandiswa pano kuturikira chinonzi Galvanic cell kuEnglish - iyi inyere yemushongagetsi inowana simba remagetsi kubva pakupirimuka kwemishonga iri mukati menyere icharehwa. Nyere iyi yakaumba nesimbi mbiri dzakasiyana dzinobatana kuburikidza nezambuko remunyu kana kuumbwa nenyere-gasva dziri mbiri idzi dzakapatsanurwa nenhengodzivo inobvinina norusarura - selectively permeable membrane.